דנטון וולץ'

מוריס דנטון וֵולְץ' (באנגלית: Maurice Denton Welch; 29 במרץ 1915 - 30 בדצמבר 1948) היה סופר וצייר אנגלי.

ביוגרפיה 
וולץ' נולד בשאנגחאי ובילה את מרבית שנות ילדותו בסין, חוויוה שתיאר בספרו הראשון, ספר האוטופיקשן "הפלגת בכורה" שזכה להצלחה מועטה אך ארוכת-שנים וקנתה לו מוניטין. עם זאת לא היה בכוונתו להיעשות לסופר, והוא למד אמנות בלונדון כדי להיעשות לצייר. 
בהמשך פרסם את נובלת ההתבגרות "עלם" (In Youth is Pleasure), וקובץ סיפורים בשם "אמיץ ואכזר". לאחר מותו פורסם רומן אוטוביוגרפי בלתי גמור פרי עטו בשם "קול מבעד לענן".

בגיל 20 נפגע וולץ' על ידי רכב בזמן שרכב על אופניים במחוז סארי וסבל משבר בעמוד השדרה. הוא לא נותר משותק, אך סבל מכאבים רבים ומשחפת בעמוד השדרה (מחלת פוטס), שלבסוף הביאה למותו המוקדם בגיל 33.

הסופר ויליאם ס. בורוז הכתיר את וולץ' כסופר המשפיע ביותר על יצירתו, ואף הקדיש לו את אחד מספריו.

תרגומים לעברית
 עלם (In Youth is Pleasure), תרגם ארז וולק, הוצאת אפרסמון, 2023.

לקריאה נוספת
 De-la-Noy, Michael, The Making of a Writer (1984).
 Methuen-Campbell, James, Denton Welch, Writer and Artist (Carlton-in-Coverdale: Tartarus Press, 2002),  and (2003) .

קישורים חיצוניים

 
 

סופרים בריטים
ציירים בריטים
בריטים שנולדו ב-1915
בריטים שנפטרו ב-1948